རྩེད་འགྲན་ལ་གང་དུ་ཕྱིན་པ་ཡིན་ནའང་རྩེད་འགྲན་པའི་ཆེད་ལས་ཀྱི་ཐོག་ལ་བོད་པའི་གཤིས་ཀ་དེ་འཁྱེར་ནས་འགྲོ་དགོས།ས་ཆ་གང་དུ་བསླེབ་ཀྱང་ང་ཚོ་བོད་མི་རིགས་ཀྱི་མཚན་མཐོང་ལ་རྒྱར་ཕན་པ་ཞིག་བྱ་རྒྱུ་དེ་ཧ་ཅང་གལ་ཆེན་པོ་རེད།ང་ཚོ་བོད་པ་ནི་སྤོབས་པ་བྱེད་ཐུབ་པ་ཞིག་རེད།སྔ་མོ་ང་ཚོ་རྒྱ་གར་ལ་འབྱོར་མཚམས་ཆོས་དང་རིག་གཞུང་།སྐད་ཡིག་བཅས་ལ་བདག་པོ་བརྒྱབ་ཐུབ་ན་བསམ་པ་ཙམ་མ་གཏོགས་བསམ་བློ་རྒྱ་ཆེན་པོ་མེད།བར་སྐབས་ལོ་བཞི་བཅུ་ལྔ་བཅུ།དྲུག་ཅུ་ཕྱིན་པའི་སྐབས་ང་ཚོར་རིག་གཞུང་ཞིག་ཡོད་པ་རེད།བྱམས་བརྩེ།བྱམས་བརྩེ་ཟེར་བ་ཞིག་ཡོད་པ་རེད།ང་ཚོས་ནམ་རྒྱུན་སྨོན་ལམ་ནམ་རྒྱག་སྐབས་ཁ་ནས་སེམས་ཅན་ཐམས་ཅད་ཅེས་ཟེར་གྱི་ཡོད།དེ་ཡང་ཚན་རིག་དང་མཐུན་པ་ཧ་ལས་པ་ཞིག་རེད།།བྱམས་བརྩེ་ཅན་གྱི་མི་ཞིག་བཟོས་ནས་དེ་འཚོ་ཐུབ་པའི་སྤྱི་ཚོགས་བྱམས་བརྩེ་ལྡན་པའི་སྤྱི་ཚོགས་བཟོ་རྒྱུ་ཧ་ཅང་གལ་ཆེན་ཞིག་རེད།མཁྱེན་སོང་ངམ།ཁྱེད་ཚོ་ས་གནས་གང་དུ་བསླེབ་ཀྱང་བོད་པའི་རིག་གཞུང་གོམས་གཤིས་འཁྱེར་ནས་འདི་མ་བརྗེད་པ་བྱོས།